Diari Oficial de la Generalitat Valenciana


Sumari del DOGV 3600, del 08-10-1999 (1999/8411)

RESOLUCIÓ d'1 de setembre de 1999, del Rectorat de la Universitat Politècnica de València, per la qual s'executen els acords de delegació de competències del Consell de Departament de Biotecnologia de l'Escola Tècnica Superior d'Enginyers Agrònoms en la Comissió Científica i Tècnica del mateix Departament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3600

Data del DOGV
:   08-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8411


Organisme emissor
:   Universitat Politècnica de València

Tipus de document
:   Resolució

RESOLUCIÓ d'1 de setembre de 1999, del Rectorat de la Universitat Politècnica de València, per la qual s'executen els acords de delegació de competències del Consell de Departament de Biotecnologia de l'Escola Tècnica Superior d'Enginyers Agrònoms en la Comissió Científica i Tècnica del mateix Departament. [1999/S8411]
  
De conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que recull la delegació de l'exercici de competències, i existint les circumstàncies preceptives que en aquest article es requereixen per a procedir a l'esmentada delegació, i així mateix, segons el que estableixen els Estatuts de la Universitat Politècnica de València, aprovats per Decret 145/1985, de 20 de setembre, del Consell de la Generalitat Valenciana, i vistos els acords adoptats pel Consell de Departament de Biotecnologia de l'Escola Tècnica Superior d'Enginyers Agrònoms de la Universitat Politècnica de València, en sessions fetes en data 10 de febrer i 16 d'abril de 1999, en virtut de les competències que tinc atribuïdes, resolc:
  
Primer
  
Executar parcialment l'acord de delegació de l'exercici de competències del Consell de Departament de Biotecnologia en la Comissió Científica i Tècnica del mateix Departament, respecte a la discussió i l'aprovació de les qüestions de tràmit, i expressament els assumptes següents:
  
1. Admissió d'alumnes en els programes de doctorat del Departament.
  
2. Aprovació de projectes de tesis doctorals, inclosos el títol, el director, el tutor i la memòria , corresponent a la proposta de tesi doctoral.
  
3. Propostes sobre tribunals de tesis doctorals o de treballs de fi de carrera.
  
Segon
  
El període de vigència de la delegació de funcions del Consell de Departament en la Comissió Científica i Tècnica, referents als estudis de tercer cicle i altres assumptes de tràmit, haurà de coincidir amb el període de vigència del nomenament de director de Departament.
  
Tercer
  
Aquesta delegació serà revocable en qualsevol moment per l'òrgan que l'haja conferida. Així mateix, les resolucions administratives que s'adopten per delegació hauran d'indicar expressament aquesta circumstància i es consideraran dictades per l'òrgan delegant.
  
Quart
  
De conformitat amb el que estableix l'article 13.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, aquest escrit es publicarà en el Diari Oficial de la Generalitat Valenciana, i tindrà efecte a partir de l'endemà de la publicació.
  
Contra aquesta resolució, que esgota la via administrativa, es podrà interposar recurs potestatiu de reposició en el termini d'un mes, comptador a partir de l'endemà de la seua notificació o publicació, davant del mateix òrgan que va dictar la resolució, o bé interposar directament un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats des de l'endemà de la notificació o publicació.